
Bokasüllyedés mérése és annak eredményeinek elemzése alsó tagozatos kisdiákok körében

Kulcsszavak: bokasüllyedés; megelőzés; BMI;WHR;
Rezümé
A mozgás mindenki számára nagyon fontos, már egészen kicsi korban a gyermek érettségi szintjének, igényének megfelelően kiválasztva egész életére meghatározó fontosságú lehet. A testnevelés oktatás az iskolákban nemcsak készségtárgy, hanem nagyon fontos meghatározó tényezője annak, hogy a felnövő ember milyen egészségben éli le életét. Sajnos napjainkban gyermekeink mozgásszegény életmódban nevelkednek fel, ezáltal erőnlétük, testi egészségük egyre nagyobb számban eredményezi, hogy egészségtelenül élő, elhízott felnőttekké válnak. A mozgással az izomerőt, az állóképességet, a mozgáskoordinációt megalapozhatjuk. Az iskolai testnevelés órákon a prevenció szerepe nagyon fontos, hisz az egyik legmegfelelőbb eszköz a mozgásszervek egészségének megőrzésére.
Az egyházgellei alapiskola alsó tagozatos tanuló körében 16 tanuló esetében mutatkozott meg súlyfölösleg, túlsúly és kóros elhízás. Fokozott figyelmet kell fordítani a tanulók egészségére, a helyes táplálkozásra, a rendszeres, mozgásra. A lányoknál 15,52%-ban tapasztalható a törzs belső elzsírosodásának nem megfelelő eloszlása Fiúknál jó eredmény született. A bokasüllyedés előfordulása a tanulók körében több, mint 30% -os eredményt hozott. Fiúknál mindkét módszer alkalmazásával összehasonlítottuk a bokasüllyedés valamilyen szintjének előfordulását. Feltételeztünk 10%-os előfordulást, amit eredményeink alátámasztottak.
A megelőzés és kezelés legfontosabb része a torna, amely a lábboltozat tartó izmait, megerősíti és fejleszti. Fontos a rendszeresség és fokozatosság. A jól megszervezett prevenciós gyakorlatok akár a testnevelési órán, akár otthon megvalósíthatók, szülők segítségével. A rendszeres testmozgás nagyon jó hatással szervezetünkre, s mozgással biztosíthatjuk, hogy gyermekeink egészséges, harmonikus, kiegyensúlyozott személyiséggé váljanak.



